കൊറിയറിന് കൊവിഡ് നല്ല കാലം കിളിമാനൂര്: കൊവിഡില് കൊറിയറിന് നല്ല കാലം. പ്രിയപ്പെട്ടവര്ക്കും, ബന്ധു ജനങ്ങള്ക്കും അവശ്യസാധനങ്ങളും, പ്രസന്റേഷനുകളും ഒക്കെ എത്തിക്കാന് കൊവിഡ് കാലത്ത് കൂടുതല് പേര് ആശ്രയിച്ചത് കൊറിയര് സര്വീസിനെയാണ്. പൊതു ഗതാഗതവും, യാത്രകളുമൊക്കെ കൊവിഡ് പ്രതിരോധത്തില് മാറ്റി നിറുത്തേണ്ടിവന്നപ്പോള് സഹായകമായത് കൊറിയര് സര്വീസുകളാണ്. ഗൃഹപ്രവേശനത്തിന് ഉപഹാരങ്ങളും, ഓണത്തിന് ഓണക്കോടി വരെ ബന്ധു ജനങ്ങള്ക്കെത്തിച്ചതും കൊറിയര് വഴി. വിദേശ രാജ്യങ്ങളിലേക്കും അന്യസംസ്ഥാനങ്ങളിലേക്കും പാഴ്സലുകള് ധാരാളം ഉണ്ടായി. നിരക്ക് കുറവ് തന്നെയാണ് ആകര്ഷണീയം. 50 രൂപ മുതലാണ് നിരക്ക്. കെ.എസ്.ആര്.ടി.സി, റെയില്വേ തുടങ്ങിയവയുടെ പാര്സല് സര്വീസുകളില് കുറവ് വന്നത് സ്വകാര്യ സര്വീസുകള്ക്ക് ഗുണം ചെയ്യുന്നുണ്ട്. ഉണക്ക മീന്, ഉണക്ക ചെമ്മീന് തുടങ്ങി കൂടുതല് കാലം സൂക്ഷിക്കാവുന്ന സാധനങ്ങളാണ് സംസ്ഥാനത്തിന് പുറത്തേക്ക് പോകുന്നത്. ഓണക്കോടിയും പാഴ്സല് ഓണക്കോടിയും ഓണസമ്മാനങ്ങളും പാഴ്സലുകളില് പറന്നു. കളിപ്പാട്ടങ്ങളും കൊറിയര് വഴിയാണ് കുഞ്ഞുങ്ങളുടെ കൈകളിലെത്തുന്നത്. മരുന്നും പാഴ്സലായി അന്യ നാടുകളിലേക്ക് കേരളത്തില് നിന്ന് പാഴ്സലായി മരുന്നുകള് അയയ്ക്കുന്നവരുണ്ട്. കൊവിഡ് പ്രതിരോധ ഹോമിയോ മരുന്നുകളാണ് ഇതിലേറെയും. വിദേശ രാജ്യങ്ങളിലേക്കും കൊറിയര് വഴി മരുന്നുകള് അയയ്ക്കുന്നുണ്ട്. പായ്ക്ക് ചെയ്യാത്ത മരുന്ന്, ഒറിജിനല് ബില്ല്, മരുന്നിന്റെ കുറിപ്പടി, അയയ്ക്കുന്ന ആളിന്റെ ആധാര് കോപ്പി എന്നിവ സഹിതം ഓഫിസില് എത്തിക്കണം.